Document ID: /roh_data/filtered/fineweb-2-filterrobots_roh.jsonl.gz/38137

Dapi bainbaud 10 onns exista en l'Engiadina Bassa la collavuraziun en chaussa sanadad. L'ospital regiunal, ils servetschs da spitex, la chasa da tgira Chüra Lischana, la gruppa da tgira da Zernez sco era il Bogn Engiadina Scuol èn sa mess ensemen al Center da sandà Engiadina Bassa (CSEB). A partir dal 2016 ha il CSEB engrondì la purschida. Quai è vegni communitgà a chaschun da la conferenza da pressa dal quint annual 2015.
Clinica Curativa – il pli nov uffant
Ina greva malsogna restrenscha la qualitad da viver. En il cumpartiment da reabilitaziun vuless ins dar als pazients puspè nova vitalitad, curaschi e fidanza.
Directur da la nova purschida è Richard Ploner. Il cumpartiment vegn ad esser per part en il ospital e per part era en il hotel Belvair en vischinanza dal Bogn Engiadina Scuol.
Onn da gestiun equilibrà
Il CSEB po guardar enavos sin in bun onn da gestiun 2015. L'interpresa ha serrà il quint annual cun in resultat equilibrà. Allegraivel, tenor il directur Philipp Gunzinger, è oravant tut l’augment da pazients staziunars. Quel sa ha augmentà per bunamain 10% cumpareglià cun l’onn 2014.
RR novitads 15:00